“በቀውስ ወቅት ተግባቦት የሚሠራጭ መረጃ ዓላማው በሕዝብ ዘንድ ከፍተኛ ፍርሃት ወይም መዘናጋት እንዳይፈጠር ማድረግ ነው፡፡” አደም ጫኔ (ዶክተር)
“በብዙኃን መገናኛዎች መልእክት ተላለፈ ማለት ታዳሚው ተረድቶታል ለማለት ዋስትና አይሆንም፤ የሥነ ልቦና ምላሾችን ማጤን ያስፈልጋል፡፡” ግዛቸው አስናቀ (ዶክተር)ባሕር ዳር፡ ሚያዝያ 26/2012 ዓ.ም (አብመድ) ኢትዮጵያ ውስጥ የኮሮና ቫይረስ ወረርሽኝ እንደገባ ከተነገረበት መጋቢት መጀመሪያ ሳምንት አንስቶ ነገሮች በብዙ መንገድ ተቀይረዋል፡፡ ከመጀመሪያ ደረጃ እስከ ከፍተኛ ትምህርት ተቋማት የመማር ማስተማር ሥራ ተቋርጧል፤ አስቸኳይ ጊዜ አዋጅ ታውጆ ከመደበኛው ሥርዓት በተለየ ሁኔታ ሕግ የማስከበር ሥራ ይከወናል፤ ቱሪዝሙ ቆሟል፤ ምጣኔ ሀብታዊ እንቅስቃሴው ተዳክሟል፤ ፖለቲካችን ተቀዛቅዟል፡፡ የሃይማኖለዘመናት ሲንከባለል የመጣው የፖለቲካል-ኢኮኖሚው እዳ በወቅቱ የጤና ቀውስ ተግባቦት ላይ ተጽእኖ ማሳረፉን በባሕር ዳር ዩኒቨርሲቲ የጋዜጠኝነት እና ሥነ ተግባቦት ትምህርት ክፍል ተባባሪ ፕሮፌሰሩ አደም ጫኔ (ዶክተር) ተናግረዋል፡፡ ውጤታማ የሚሆን የቀውስ ወቅት ተግባቦት መተማመንን መገንባት አለበትም ብለዋል፡፡ ‘‘በጤና ቀውስ ወቅት የማኅበረሰቡ አቀባበል እና የሳይንስ ምክረ ሐሳብ ሊለያዩ ይችላሉ’’ ያሉት ዶክተር አደም በቀውስ ወቅት ተግባቦት የሚሠራጭ መረጃ ዓላማው በሕዝብ ዘንድ ከፍተኛ ፍርሃት ወይም መዘናጋት እንዳይፈጠር ለማድረግ በመሆኑ መከተል ተገቢ እንደሆነ ተናግረዋል፡፡